Osijek.in

Kino Urania - Utorak, 3. ožujka 2026.
2026-03-03 08:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
9:00 Tafiti: Avantura u pustinji- Tafiti: Accross The Desert (81 min) SINK
15:10 Svadba (97 min)
17:00 Glavonja (83 min)
17:15 Kino klub: Arco (89 min) TITL
18:30 FilmŠnite: Vražja kupka (121 min) PREMIJERA
18:50 Kino klub: Stranac- L’etranger (122 min)
20:40 EpiC- Elvis Presley in Concert (96 min) PREMIJERA
21:00 Kino klub: Među bogovima- Dwelling Among the Gods (100 min) PREMIJERA

Dan Državnog arhiva u Osijeku
2026-03-03 12:00 - 15:00 | Državni arhiv u Osijeku, Ul. Kamila Firingera 1, Osijek, Hrvatska, Croatia (Local Name: Hrvatska)
Dan Državnog arhiva u Osijeku – 3. ožujka
Dan Državnog arhiva u Osijeku – 3. ožujka – obilježava se kao najstariji poznati datum iz prošlosti povezan s arhivom i arhivskom djelatnošću u Osijeku i na području Osječko-baranjske županije. Radi se o datumu povezanom s datiranjem Magistratske instrukcije za grad i tvrđavu Osijek,
koju je u vidu statuta Grada Osijeka izdao u Osijeku 3. ožujka 1698. Ferdinand Carl grof Caraffa di Stigliano, predsjednik Carske komisije za uređenje Slavonije i Srijema nakon oslobođenja od Osmanlija.
Navedena Magistratska instrukcija, između ostalih odredaba važnih za uspostavu moderne uprave u Osijeku, u br. 15 donosi izričite odredbe o arhiviranju koje glase: „Porezni i upravni spisi, gotov novac i gradski pečat moraju se čuvati na sigurnom mjestu. Isto tako, razne poglavarstvene upute, zapisnike, izvorne dokumente i važne spise treba čuvati u škrinji s dvije različite brave, od kojih jedan ključ ima gradski sudac, a drugi blagajnik. Škrinju oni otvaraju i zatvaraju zajedno.“ Radi se o najstarijim nama poznatim odredbama o obvezi pohrane, nadziranog čuvanja i
korištenja javnih dokumenata u Osijeku i na području današnje Osječko-baranjske županije u novovjekovnoj povijesti nakon oslobađanja Slavonije od Osmanlija. Stoga je datum tog dokumenta ujedno i datum obilježavanja Dana Državnog arhiva u Osijeku.
Ovogodišnji program Dana Državnog arhiva u Osijeku:
Glazbeni program obuhvaća nastup srednjoškolskog tamburaškog komornog sastava Glazbene škole Franje Kuhača Osijek. Mentor je nastavnik tambure Aleksandar Gašparović, mag.mus., a učenici će izvesti Mađarski ples br. 6. J. Brahmsa.
U okviru programa dodijelit ćemo umirovljenoj arhivskoj savjetnici Meliti Rončević zahvalnicu za rad u DAOS do kraja 2025. godine.
Glavna točka programa je otvorenje gostujuće izložbe Graditeljski simboli Tuzle, čiji su priređivači Javna ustanova Arhiv Tuzlanskog kantona i Društvo arhivskih zaposlenika Tuzlanskog kantona. Autori izložbe su: Hatidža Fetahagić, Selma Isić, Alma Hasukić i Adnan Tinjić. Gostujuću izložbu pratit će postav iz fundusa Državnog arhiva u Osijeku – razglednice Tuzle. Postav tog dijela izložbe i izbor iz fundusa Državnog arhiva u Osijeku (Zbirka razglednica Josipa Šmidta, HR-DAOS-2158) priredili su Dražen Kušen i Erika Žilić Vincetić.
Povod gostovanju izložbe iz Tuzle je ovogodišnja 30. obljetnica Sporazuma o prijateljstvu i suradnji Grada Osijeka i Grada Tuzle, potpisanog 1996. godine. Državni arhiv u Osijeku i Javna ustanova Arhiv Tuzlanskog kantona svoje stručno i kulturno partnerstvo njeguju puno duže, a ovom izložbom podsjećaju na suvremene veze koje gradovi sjedišta naših arhiva razvijaju od uspostave samostalne i suverene Republike Hrvatske.
U programu sudjeluju:
– kao domaćin u ime Državnog arhiva u Osijeku: dr. sc. Dražen Kušen, ravnatelj
– u ime Arhiva Tuzlanskog kantona: mr. sc. Omer Zulić, direktor
– u ime skupine autora izložbe: Selma Isić, arhivistica u Arhivu Tuzlanskog kantona
– u ime Grada Osijeka: Dražen Alerić, izaslanik gradonačelnika

Predstava – Dok zvijezde ne padnu
2026-03-03 18:00 - 22:00 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Aktualna do same srži temeljnih međuljudskih odnosa, Beth Steel svojom, žanrovski diskutabilnom, dramom koja započinje kao laka, pitka i prpošna komedija, načinje i zaposjeda stvarnost kao kalup u kojem živimo, dok se društvenim (međuljudskim) ostvarenim odnosima služi kao mizanscenom u kojem opća mjesta imaju ulogu “sklopke” za iskreni smijeh. Ona vješto secira stratuse tjeskobe opstanka kojemu smo izloženi u društvu koje je sreću i poziciju u njoj (a među “drugima”) determinirao novcem kao jedinim alatom samoostvarenja i priznanja.
Sve započinje svadbom kao inicijacijskim prelaskom u novo, u novo okrilje unutar kojega pojedinac dobiva “priliku” u dvoje se iznova ostvariti i uzdignuti do tražene euforije “sreće i razumijevanja”. I bio bi to predvidiv narativ da nije zaokreta kojim nas Steel naprasno vraća u iskrenu stvarnost, onu koja kirurški razdvaja “nas” od “drugih”. Uvijek smo, zapravo, “nasuprot drugih”, ne izričito u sukobu, nego više pred drugim kao ispred ogledala u kojem zapažamo obrise vlastitih tjeskoba, strahova, htijenja, stremljenja, ali i istovjetnosti i podudarnosti. Drugi je uvijek ono što bih JA htio biti. Zato reagiramo dvojako: divljenjem ili zavišću. Najčešće zavišću koja rađa gnjev, reakciju odbacivanja i deklasiranja.
U drami Beth Steel susreću se dva svijeta: autohtoni i alohtoni, svijet “starosjedilaca” i svijet “došljaka”, migranata, tražitelja bolje sudbine kroz traženje posla izvan okvira zadanoga rođenjem. Steel, naime, poseže za pitanjima koja često čitamo kod anonimnih komentatora ispod vijesti na portalima koje govore o radnim dozvolama izdanima strancima ili migrantima koji su poginuli tragajući za boljim životom. Ona u brak povezuje mnogima nepovezivo: Britanku i Poljaka. Britanska strana svatovske družine vlastitu bijedu stagnacije i kroničnoga neuspjeha spoznaje u izravnom doticaju s Poljakom koji od prvoga posla smetlara nezaustavljivo grabi gore, uza stube piramide društvenoga statusa. I u prasku sve eskalira, padaju maske prividne uljuđenosti, političke korektnosti, događa se pobuna protiv “stranaca koji nam otimaju radna mjesta”, koji “ne govore naš jezik”. Započinje rat u točki prijepora, u pregibu promjene koja svijet kao prostor supostojanja ciklički, zapravo, zapljuskuje otkako je čovječanstva.
I tu je taj “problem” žanrovske odrednice koja se hvata svršetka koji ne okončava, nego posvuda u svijetu traje kao zbilja koju Beth Steel majstorski prebacuje na raster scenske pojavnosti kao skicu za raspravu o određivanju pravde kao kategorije u kojoj uvijek postoje pobjednici i gubitnici. Premda je ta rasprava jalova: srazovi nikada ne rezultiraju pobjedama, nego isključivo promjenama, novim stanjima i okolnostima. Otuda i dojmljivost, perceptivna jakost ove sjajne drame u dihotomiji smijeha i gorčine.
Ivana Šojat

Kino Urania - Srijeda, 4. ožujka 2026.
2026-03-04 09:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
9:30 Bodljikava avantura- Spiked SINK (85 min)
15:10 Svadba (97 min)
17:00 FilmŠnite: Kad je Hitler ukrao ružičastog zeca (119 min) PREMIJERA
17:15 Kino klub: Arco (89 min) TITL
18:50 Kino klub: Hajduk u Beogradu (113 min) PREMIJERA
19:10 Orkanski visovi- Wuthering Heights (136 min)
20:50 Kino klub: Stranac- L’etranger (122 min)
21:30 EpiC- Elvis Presley in Concert (96 min) PREMIJERA

Ciklus predavanja - Praktična filozofija
2026-03-04 19:30 - 22:00 | Nova Akropola, Gundulićeva 5, Osijek, Hrvatska, 31000, Croatia (Local Name: Hrvatska)
Za prijave i više informacija o ciklusu predavanja:​ https://prakticnafilozofija.hr/​
​
Filozofija nije samo skup apstraktnih ideja; ona je moćan alat za preobrazbu svakodnevnog života, naših odnosa i pogleda na svijet.​
​
Potiče nas:​
Da dublje upoznamo sebe​
Promatrati sebe preispitujući svoja uvjerenja, vrijednosti i ciljeve je početak upoznavanja sebe.
Svijest o sebi je prvi korak prema pozitivnim promjenama.​
​
Da jasnije prepoznamo trajne vrijednosti​
Omogućuje nam prepoznati univerzalne vrijednosti koje nadilaze kulture i epohe; učiti se hrabrosti, velikodušnosti, iskrenosti u svim područjima života, od svakodnevnih odnosa do najvažnijih odluka.​
​
Da djelujemo svjesno i odgovorno​
Čitati, proučavati, pitati se, samo je dio produbljivanja znanja o ljudskom biću, no znanje ima vrijednost samo kada se primijeni.​
​
Da gradimo kvalitetnije odnose s drugima​
Filozofija nije samo intelektualna, već i praktična i iskustvena. Ne radi se samo o poznavanju ideja, već i o njihovu življenju u suživotu s drugima.​
​
Pridružite se i otkrijte snagu praktične filozofije u svom životu!​
​
Početak tečaja: srijeda, 4. 3. 2026. u 19:30 sati​
Adresa: Nova Akropola Osijek, Gundulićeva 5, 2. kat​
Cijena tečaja: 80 € /za studente: 50 €​
Trajanje: 8 predavanja • 1x tjedno • 2 školska sata​
Ulaz na prvo predavanje je slobodan​
​
Link za prijavu: https://prakticnafilozofija.hr/​
​
Dodatne informacije:​
prakticnafilozofija.hr​
osijek@nova-akropola.hr​
095/ 3515-787
Izvor/foto: Nova Akropola

Predstava - Lajf Kouč
2026-03-04 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
„Lajf Kouč“ je moćna monodrama u kojoj Dragan Marinković Maca secira današnje društvo s brutalnom iskrenošću i humorom koji boli. Predstava razotkriva svijet u kojem su moral, poštenje i ljubav postali relikti prošlosti. Maca kroz lucidne monologe vodi publiku od smijeha do tišine, od ironije do samopreispitivanja. Predstava razotkriva apsurd civilizacije koja je zaboravila razgovarati, voljeti i saosjećati.
Maca nas podsjeća da smo izgubili smisao života u jurnjavi za stvarima koje ne trebamo, dok zanemarujemo ljude koje volimo. „Lajf Kouč“ je gorki smijeh i topla suza u istoj rečenici. Ona je dijagnoza našeg vremena, ali i poziv na buđenje. Pred nama stoji čovjek koji više nema potrebu da se dokazuje, već da progovori. On ne nudi rješenja, nego ogledalo. A u tom ogledalu – svi mi. Smijeh koji se pretvara u stid. Suza koja oslobađa.
To je predstava koja se ne gleda samo očima, već i dušom. Da li je psovka postala oružje istine, a humor način preživljavanja? „Lajf Kouč“ nije predstava koja miluje… Ona udara, provocira, razbija… Ali u svakom udarcu krije se nada da još uvijek možemo biti bolji. Publika izlazi sa smijehom, ali i s knedlom u grlu… Jer iza svake šale stoji pitanje: dokle ćemo još trpjeti ovaj cirkus koji zovemo život? Glas glumca je glas generacija koje su umorne od laži, površnosti i brzine.
Njegova riječ reže, ali i liječi. Predstava nije propovijed, ona je moderna filozofska molitva. Na kraju, Maca ostaje sam pred publikom – bez maske, bez laži, bez poziranja.I to je njegova najveća hrabrost. „Lajf Kouč“ je više od predstave. To je podsjetnik da je biti čovjek najveća umjetnost.
Predstava je na rasporedu u srijedu, 4. ožujka 2026. s početkom u 20:00 sati, u Koncertnoj dvorani Franjo Krežma.
Ulaznice za izvedbu možete potražiti na core-event.co ili na fizičkim prodajnim mjestima Core Eventa u cijeloj Republici Hrvatskoj.

Kino Urania - Četvrtak, 5. ožujka 2026.
2026-03-05 12:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
12:00 Glavonja (83 min)
16:50 EpiC- Elvis Presley in Concert (96 min)
17:00 Kino klub: Mala Amelie- Amélie et la métaphysique des tubes TITL (77 min) PREMIJERA
18:30 Kino klub: Honey (97 min) PREMIJERA
18:40 Svadba (97 min)
20:15 Kino klub: Stranac- L’etranger (122 min)
20:30 Sentimentalna vrijednost- Sentimental Value/Affeksjonsverdi (133 min) PREMIJERA

Koncert - Marko Škugor "U dvoje"
2026-03-05 20:00 - 23:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)

Bure Bar - Student Warmup Thursday (DJ Pedja)
2026-03-05 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Q Club - Student Campus Chaos Četvrtak (DJ Khan)
2026-03-05 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Izložba - One na igrama
2026-03-06 10:00 - 2026-03-15 19:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Izložbu “One na igrama” (6. – 15. ožujka) možete pogledati u foaeju Kina Urania. Saznajte priče o sportašicama pionirkama koje su se izborile za svoje mjesto na Olimpijskim igrama. Ulaz na izložbu je slobodan.

Kino Urania - Petak, 6. ožujka 2026.
2026-03-06 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Skakutavci- Hoppers (105 min) SINK PREMIJERA
17:00 Kino klub: Mala Amelie- Amélie et la métaphysique des tubes TITL (77 min) PREMIJERA
18:40 Sentimentalna vrijednost- Sentimental Value Affeksjonsverdi (133 min) PREMIJERA
18:30 Kino klub: Hajduk u Beogradu (113 min)
20:30 Kino klub: Privatni život- A private Life (103 min) PREMIJERA
21:00 Nevjesta!- The Bride (126 min) PREMIJERA

Cash Band - Kafanica
2026-03-06 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Bure Bar - 80's Friday (DJ Morning Indian)
2026-03-06 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Felipe - Axmann Pub
2026-03-06 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Oxygene Klub - Kids from the Sky
2026-03-06 21:00 - 23:00 | Oxygene, Županijska ul. 7, Osijek, Hrvatska, 3100, Croatia (Local Name: Hrvatska)
Kupi karte odnosno ulaznice za Kids from the sky u Oxygenu!, 06.03.2026. – 07.03.2026. u Oxygene Klub, Osijek
Pop senzacija započinje godinu u velikom stilu u klubu Oxygene
Kids from the Sky, nakon za njih dosad najuspješnije godine u karijeri, stižu u Osijek na prvi samostalni koncert. Nastup će se održati 6. ožujka u klubu Oxygene.
Pop duo koji čine Teo Golub i Robin Petić prošle je godine objavio zapaženi debitantski album Tamni valovi, koji je označio važnu prekretnicu u njihovom radu. Uslijedili su rasprodani koncerti u zagrebačkom Vintage Industrial Baru, nastup kao predgrupa Baby Lasagni u Boćarskom domu, a njihova pjesma „Lanterna“ uvrštena je u soundtrack popularne serije Sram.
Live nastupi posebno su važan dio njihove priče jer kids from the sky osvajaju publiku atraktivnim koncertima i neodoljivom energijom. Upravo takav koncertni doživljaj donose i u Osijek, gdje će publika imati priliku čuti pjesme poput „Onaj osjećaj“, „Prolazna stvar“, „Fargo“, „Lanterna“, „Znamo malo“, „Film“, „Tamni bulevar“, „Ulica 22“ i druge.
Nastup u Osijeku dolazi u trenutku kada se kids from the sky sve jasnije pozicioniraju kao jedno od relevantnijih imena nove regionalne pop scene. Prije toga, 13. veljače, zaustavit će se i u Koprivnici, gdje će u klubu Kugla otvoriti koncert grupe Elemental, 7. ožujka nastupit će u Beogradu. a u pripremi su i nove koncertne najave.
Izvor/foto: Entrio

Q Club - MC Stojan Live On Stage
2026-03-06 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)

1. Međunarodni Spring Kup Osijek 2026.
2026-03-07 08:30 - 2026-03-08 14:00 | Športska dvorana Jug 2, Športski objekti Jug II Osijek, Osijek, Hrvatska, 31000, Croatia (Local Name: Hrvatska)
Organizator natjecanja je Klub ritmičko-sportske gimnastike Rondo iz Osijeka.
RASPORED
07.03.2026. Subota
8:30 – Sastanak sudaca
9:00 – 10:15 – Natjecanje 2020. i mlađi, 2019., 2018., 2017. – B light
10:20 – 11:20 – Natjecanje 2016., 2015., 2014., 2013., 2012., 2011. – B light
11:20 – 12:00 – Dodjela nagrada – B light
12:10 – 12:50 – Natjecanje duo/trio, grupne vježbe
13:00 – 13:15 – SVEČANO OTVARANJE
13:15 – 13:45 – Dodjela nagrada duo/trio, grupe
13:30 – 14:30 – Pauza za ručak
14:30 – 15:20 – Natjecanje 2019., 2018., 2017. – A
15:25 – 16:40 – Natjecanje 2016., 2015. – A
16:45 – 18:00 – Natjecanje 2014., 2013. – A
18:10 – 19:15 – Natjecanje 2012., 2011., SENIORI – A
19:30 – Dodjela nagrada – A razina
08.03.2026. Nedjelja
9:00 – Sastanak sudaca
9:30 – 10:30 – Natjecanje 2019., 2018., 2017. – B
10:35 – 11:30 – Natjecanje 2016., 2015. – B
11:40 – 12:30 – Natjecanje 2014., 2013. – B
12:40 – 13:15 – Natjecanje 2012., 2011., SENIORI – B
13:30 – Dodjela nagrada
14:00 – Ručak (treneri i suci)
Izvor KRSG Rondo Osijek Hrvatska
Foto: Zajednica osječkog sporta

Radionica izrade koštane frule
2026-03-07 09:30 - 12:00 | Arheološki muzej Osijek, Arheološki muzej Osijek, Osijek, Hrvatska, 31000, Croatia (Local Name: Hrvatska)
Radionica izrade koštane frule – Zvuk prapovijesti
Možete li zamisliti zvuk koji je odzvanjao prije 40.000 godina?
U Arheološkom muzeju Osijek imate priliku ne samo čuti – nego i izraditi vlastiti prapovijesni instrument.
Na radionici „Zvuk prapovijesti – izrada koštane frule“ sudionici će, koristeći replike kamenih alata, izraditi funkcionalnu frulu od kosti srne/srndaća – na način kako su to činili ljudi kamenog doba.
Bez modernih strojeva. Bez prečaca.
Samo ruke, kamen i strpljenje.
Kroz vođeni proces proći ćete:
* kratki uvod u najstarije nalaze koštanih frula
* trasiranje i označavanje tonskih otvora
* bušenje ručnim kremenim svrdlima
* oblikovanje usnika za dobivanje čistog tona
* zajedničko testiranje i prvu izvedbu
Na kraju radionice odlazite s instrumentom koji ste sami izradili – i s jasnijom slikom o tome koliko je znanja, preciznosti i sluha bilo potrebno našim precima.
Početak radionice je u 9:30 uz obveznu prijavu na mail dragana.rajkovic@amo.hr
Radionica je namijenjena za osobe starije od 16 godina.
Cijena sudjelovanja je 7 €.
Radionicu vodi Tomislav Ivančić, dipl. arheolog , koji se eksperimentalnom arheologijom aktivno bavi od 2014. godine. Specijaliziran je za obradu kamena i kosti te rekonstrukciju prapovijesnih tehnologija.
Autor je i voditelj projekata „Svakodnevni život prapovijesnog čovjeka“, a surađivao je s Arheološkim muzejom Osijek, Muzejom vučedolske kulture i Muzejom Đakovštine . Njegove radionice spajaju praktičnu izradu s arheološkim kontekstom i stvarnim razumijevanjem tehnologija kamenog doba.
Broj mjesta je ograničen na 10 sudionika.
Izvor: Arheološki muzej Osijek

Kino Urania - Subota, 7. ožujka 2026.
2026-03-07 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Skakutavci- Hoppers (105 min) SINK PREMIJERA
16:45 Kino klub: Honey (97 min) PREMIJERA
17:00 Svadba (97 min)
18:30 Kino klub: Bez izbora- No other choice (139 min) PREMIJERA
18:50 Sentimentalna vrijednost- Sentimental Value/Affeksjonsverdi (133 min) PREMIJERA
21:00 Kino klub: Među bogovima- Dwelling Among the Gods (100 min)
21:10 Nevjesta!- The Bride (126 min) PREMIJERA

Izložba - Historija zaborava
2026-03-07 12:00 - 14:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Uoči Međunarodnog dana žena ne propustite priliku upoznati inspirativne žene koje su gradile temelje hrvatske muzeologije!
Nakon velikog uspjeha u Zagrebu, izložba „Historija zaborava“ stiže u Osijek.
Izložba je u Zagrebu nastala suradnjom četiri velika zagrebačka muzeja – Arheološkog muzeja u Zagrebu, Etnografskog muzeja, Hrvatskog školskog muzeja i Muzeja za umjetnost i obrt– koji su zajednički predstavili pionirke muzejske struke i njihove često zanemarene doprinose razvoju hrvatskih muzeja.
Sada im se u Osijeku pridružuje i Muzej Slavonije, koji će uz zagrebačke pionirke predstaviti i prve osječke darovateljice i muzealke. Danica Pinterović utkala je svoj lik i djelo u povijest umjetnosti, arheologiju, knjižničarstvo i konzervaciju spomenika. Jedna je od plodonosnijih znanstvenica čiji radovi služe kao putokaz za daljnja istraživanja. Marija Malbaša, dugogodišnja knjižničarka u Muzeju Slavonije, obrađivala je knjižničnu građu koja se sastojala od stručnog fonda, privatnih knjižnica, zavičajne zbirke, hemeroteke. Zdenka Lechner, organizatorica etnografskih zbirki Muzeja Slavonije, uz stručni rad vezan uz narodne nošnje, ističe se i terenski zahvaljujući kojem je prikupljala i podatke o nematerijalnoj baštini Slavonije i Baranje. Osječanke iz građanskih, kao i Slavonke iz plemićkih obitelji darovale su veliki broj predmeta koji dočaravaju nekadašnji život u Osijeku i Slavoniji. Učiteljice poput Josipe Glembay i Marije Pinterović obilježile su društveni i kulturni život Osijeka i stvorile temelje za daljnji razvoj mladih intelektualki među kojima se ističu i kustosice.
Otvorenje izložbe „Historija zaborava – Paralelni svjetovi zagrebačkih i osječkih muzealki“ održat će se u subotu, 7. ožujka, u 12 sati u Muzeju Slavonije.
Izvor/foto: Muzej Slavonije

Balet - Labuđe jezero
2026-03-07 17:00 - 19:00, 2026-03-07 20:00 - 22:30 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Premijerno u Hrvatskom narodnom kazalištu u Osijeku Ukrajinski klasični balet dolazi nam s najpoznatijim baletnim naslovom.
Labuđe jezero sinonim je za klasični balet, nepogrešivo prepoznatljiv po izražajnim melodijama Petra Iljiča Čajkovskog te koreografiji čistih formi. Dirljiva priča o princu Siegfriedu i princezi Odette, pretvorenoj u labuda zlobom čarobnjaka Rothbarta, nije samo bajka već je i duboko emocionalno putovanje koje istražuje teme ljubavi, izdaje i iskupljenja.
U izvedbi Ukrajinskog klasičnog baleta, ova interpretacija Labuđeg jezera spaja tehničku preciznost s emotivnim intenzitetom, stvarajući nezaboravan doživljaj za publiku.
Ukrajinski klasični balet poznat je po dubokoj posvećenosti klasičnim korijenima baleta, dok istovremeno unosi svježinu i strast u svaku izvedbu. Ansambl se sastoji od međunarodno priznatih baletnih plesača koji su osvojili brojne nagrade diljem svijeta, a njihova virtuoznost i elegancija oduševit će vas na svakom koraku – od veličanstvenih skokova do delikatnih pirueta.
Iako se radi o klasičnom baletu, ova izvedba donosi nove i inovativne pristupe, koji su ujedno i vjerni originalu. Scenografija i kostimografija raskošno su i detaljno osmišljene, uvodeći publiku u čarobni svijet jezera, šuma i palača, a svjetlosni efekti dodatno naglašavaju atmosferu misterija i romantike koja prožima cijelu priču.
Labuđe jezero osvaja ljepotom baletne izvedbe i dubokim emocionalnim podtekstom, istražujući teme ljubavi, tragedije i otpornosti ljudskoga duha.
Ne propustite doživjeti čaroliju Labuđeg jezera u izvedbi Ukrajinskog klasičnog baleta ove sezone HNK u Osijeku!
Izvor/foto: ARTpartner

Predstava - Cvrčak i mrav
2026-03-07 18:00 - 19:30 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Gostujuća predstava za najmlađe “Cvrčak i mrav” stiže u Dječje kazalište Branka Mihaljevića u subotu, 7. ožujka u 18 sati. Na našu pozornicu dolazi kazališna družina Max teatar s lutkarskom predstavom „Cvrčak i Mrav“, inspiriranom poznatom Ezopovom basnom. Cvrčak sanja brzu slavu i nastup na velikom Buba talent showu.
Umjesto vježbanja i učenja, dane provodi pjevajući po livadi i maštajući o uspjehu preko noći. No, druge bube pokušavaju mu objasniti da pravi uspjeh dolazi uz trud i upornost – pogotovo kad se bliži zima… Hoće li Cvrčak naučiti važnu lekciju?
Ova vesela i poučna lutkarska predstava namijenjena je djeci vrtićkog uzrasta i nižim razredima osnovne škole. Tekst i režiju potpisuje Marina Kostelac, scenografiju i lutke Vesna Balabanić, kostime Tamara Šantek, glazbu Mate Matišić, a igraju Ana Dora Bajto
i Lorenco Tolić.
Ulaznice možete rezervirati na blagajna@djecje-kazaliste.hr ili kupiti na blagajni kazališta radnim svakim danom od 8 do 15 sati i sat uoči izvedbe.
Foto: Dječje kazalište Branka Mihaljevića Osijek

Predstava - Cvrčak i mrav
2026-03-07 18:00 - 20:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Subota, 7. ožujka 2026. u 18,00 sati
Dvorana: : Trg bana Josipa Jelačića 19
CVRČAK I MRAV
Max Teatar
Cijena ulaznice: 5,00 eura

Igor Gmitrović - Kafanica
2026-03-07 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)

Allegro Duo - Axmann Pub
2026-03-07 20:00 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)

Bure Bar -Light's Out Saturday (DJ Morning Indian)
2026-03-07 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Koncert - Jakov Jozinović
2026-03-07 21:00 - 23:00 | Dvorana Gradski vrt, Kneza Trpimira 23, Osijek, Hrvatska
Jakov Jozinović kreće s prvom velikom turnejom i dolazi pravo u srce Slavonije – tamo gdje je sve i krenulo. Osijek nije samo jedna od stanica na turneji “Ja za čuda letim”, Osijek je grad najbliži onome u kojemu je Jakov stvarao svoje prve note, gdje je san o glazbi postao stvarnost.
Koncert se održava uoči Međunarodnog dana žena. A kako bolje dočekati Dan žena nego uz našeg Jakova? Dakle gospodo, ako tražite savršen poklon za svoju bolju polovicu, ne tražite dalje.
Dođite i budite među onima koji će doživjeti jedan od prvih nastupa Jakova na velikoj pozornici. Podržimo Jakova na putu do zvijezda i uživajmo u čaroliji koju stvara na svojim nastupima.
Izvor/foto: Koncert Agencija

Q Club - Q Vibe Check Subota (DJ Alex Ris B2B DJ Dancho)
2026-03-07 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
